樂敦仁用師伯渾見示句中作禪語禪不可不領話頭次韻爲報
作者：晁公遡
朝代：宋

paragraphs: 江邊看雲望青霄，誰知隔江以扇招。
機緣句語無可錄，要如芝嶺居上饒。
鎔鐵作牛石作燕，鳴亦不聞飛不見。
凜然獨立紈綺中，大帛之冠衣大練。
果能出世去九州，絕意著書爲窮愁。
請來言下辨白黑，試觀海頭并藏頭。